ผุดร้าน หนูณิชย์พาชิม 2 พันแห่ง
นายบุณยฤทธิ์ กัลยาณมิตร อธิบดีกรมการค้าภายใน เปิดเผยว่า ขณะนี้จำนวนร้านอาหารที่เข้าร่วมโครงการ หนูณิชย์พาชิม มีจำนวนรวมทั้งสิ้น 2,019 ร้านค้าทั่วประเทศ แบ่งเป็นในกรุงเทพฯ และปริมณฑล 1,368 ราย และในส่วนภูมิภาค 44 จังหวัด จำนวน 651 ราย ซึ่งตั้งแต่เปิดตัวโครงการวันที่ 9 ส.ค.57 จนถึงปัจจุบัน สามารถช่วยลดภาระค่าครองชีพให้กับประชาชนได้แล้วประมาณ 107 ล้านบาท จากการที่ประชาชนสามารถบริโภคอาหารปรุงสำเร็จได้ในราคาถูกเมนูละ 25-35 บาท,กรมมีแผนที่จะผลักดันให้มีจำนวนร้านอาหารที่เข้าร่วมโครงการให้มากขึ้นอย่างต่อเนื่อง โดยจะเน้นการหาร้านอาหารในพื้นที่ที่เป็นแหล่งเมือง แหล่งชุมชน พื้นที่ที่มีคนทำงานมาก และแหล่งท่องเที่ยว เพื่อเป็นทางเลือกให้กับประชาชนในการบริโภคอาหาร และช่วยดึงราคาอาหารปรุงสำเร็จในพื้นที่ให้ลดลงมา,ทั้งนี้ ในส่วนของร้านอาหารที่เข้าร่วมโครงการ กรม ยืนยันว่าจะสนับสนุนวัตถุดิบราคาถูกให้ เพื่อช่วยลดต้นทุน โดยร้านค้าสามารถซื้อน้ำมันพืชมรกตได้ในราคาขวดละ 33-36 บาท จากปกติขวดละ 42 บาท และแบบถุง 31.67-32.50 บาท จากปกติถุงละ 40.50 บาท น้ำปลาตราทิพรส ฉลากเหลืองขวดละ 23.33 บาท จากปกติขวดละ 26 บาท ฉลากชมพูขวดละ 22 บาท จากปกติขวดละ 23 บาท ซอสปรุงรสภูเขาทอง ฝาเขียวขวดละ 38 บาท จากปกติขวดละ 43 บาท และฝาน้ำตาล ขวดละ 27 บาท จากปกติขวดละ 34 บาท เครื่องดื่ม โค้ก เป๊ปซี่ และเอส ขวดละ 6.67 บาท จากปกติขวดละ 10 บาท และน้ำดื่ม ขวดละ 5 บาท จากปกติขวดละ 7 บาท,ขณะเดียวกัน จะช่วยสนับสนุนแก๊สหุงต้ม โดยได้ประสานกับกระทรวงพลังงานให้ร้านอาหารที่เข้าร่วมโครงการสามารถซื้อได้ในราคาเดิมก่อนที่จะปรับขึ้นราคา หรือถัง 15 กก. 262 บาท หากคิดตั้งแต่ขึ้นราคาเดือน ก.ย.56 จนถึงวันที่ 31 พ.ค.57 เพราะหลังจากวันที่ 1 มิ.ย.57 คณะรักษาความสงบแห่งชาติ (คสช.) ได้ประกาศให้ตรึงราคาไว้ โดยสามารถลดต้นทุนได้ถังละ 67.50 บาท หากใช้เดือนละ 10 ถัง ก็จะประหยัดต้นทุนได้เดือนละ 675 บาท.
นายบุณยฤทธิ์ กัลยาณมิตร อธิบดีกรมการค้าภายใน เปิดเผยว่า ขณะนี้จำนวนร้านอาหารที่เข้าร่วมโครงการ หนูณิชย์พาชิม มีจำนวนรวมทั้งสิ้น 2,019 ร้านค้าทั่วประเทศ
หนูณิชย์พาชิม,หนูณิชย์...พาชิม,ร้านอาหาร,บุณยฤทธิ์ กัลยาณมิตร,วัตถุดิบราคาถูก,ลดต้นทุน